
Cankarjev dom, kulturni in kongresni center, objavlja prosto delovno mesto



INŽENIR ENERGETIK (G097046 - STROKOVNI SODELAVEC VII/1) v Oddelku za elektroenergetske sisteme, šifra 166 iz Kataloga delovnih mest CD

Delovno razmerje s polnim delovnim časom bo sklenjeno za nedoločen čas, s 5-mesečnim poskusnim delom. 

Pogoji, ki jih mora kandidat izpolnjevati za zasedbo delovnega mesta:
· visoka strokovna izobrazba (prva bolonjska stopnja), program elektrotehnika, energetika ali druga ustrezna smer
· 3 leta delovnih izkušenj
· visoka raven aktivnega znanja slovenščine v skladu z Uredbo o potrebnem znanju slovenščine za posamezne poklice oziroma delovna mesta v državnih organih in organih samoupravnih lokalnih skupnosti ter pri izvajalcih javnih služb in nosilcih javnih pooblastil (Uradni list RS, št. 22/08)
· znanje uporabe osebnega računalnika (MS Office, AutoCAD)
· nacionalna poklicna kvalifikacija "preglednik zahtevnih električnih inštalacij in inštalacij zaščite pred delovanjem strele"
· preizkus znanja za posluževalca elektroenergetskih naprav in preizkus znanja za delo z visoko napetostjo
· izpit iz varstva pri delu
· znanje svetovnega jezika na nivoju srednje šole
Izpit iz varstva pri delu mora izbrani kandidat opraviti v šestih mesecih po nastopu dela. Če kandidat ob nastopu dela še nima opravljenega preizkusa znanja za posluževalca elektroenergetskih naprav in za delo z visoko napetostjo, se mu v pogodbi o zaposlitvi določi pogoj, da ga mora opraviti v devetih mesecih po začetku dela. V istem roku si mora pridobiti tudi nacionalno poklicno kvalifikacijo "preglednik zahtevnih električnih inštalacij in inštalacij zaščite pred delovanjem strele"

Glede na zgoraj navedene pogoje mora kandidat k prijavi priložiti:
· življenjepis
· fotokopijo dokazila o doseženi izobrazbi ter dokazila o izpolnjevanju ostalih zahtevanih pogojev
Namesto fotokopij dokazil zadoščajo podane izjave v prijavi, da z zahtevanimi dokazili razpolagajo. 

Naloge delovnega mesta so predvsem:
· opravljanje zahtevnejših del s področja elektroenergetike na glavnih napajalnih virih električne energije
· samostojno opravljanje vzdrževalnih, obratovalnih, ter prenovitvenih del na področju elektroenergetskih postrojev, naprav, napeljav in instalacij
· samostojno izvajanje stalnih in začasnih elektroinstalacij, izvedba energetskih priklopov postrojev, naprav, napeljav in instalacij
· spremljanje novih tehnologij na področju splošne in scenske razsvetljave
· seznanjanje z vso tehnično dokumentacijo, ki obstaja za obratovanje in vzdrževanje elektroenergetskih sistemov v Cankarjevem domu
· izvajanje električnih meritev na stalnih in začasnih električnih instalacijah.
Delo se opravlja tudi ob sobotah, nedeljah in v prazničnih dneh, v neenakomerno razporejenem delovnem času,

Delovne izkušnje so delovna doba na delovnem mestu, za katero je zahtevana ista stopnja izobrazbe in čas pripravništva na isti stopnji izobrazbe ne glede na to, ali je bilo delovno razmerje sklenjeno oziroma pripravništvo opravljeno v zavodu ali pri drugem delodajalcu. Za delovne izkušnje se šteje tudi delo, ki ga je kandidat opravljal na enakem ali podobnem delovnem mestu in je zanj zahtevana eno stopnjo nižja izobrazba. Kot delovne izkušnje je upoštevano tudi delo na enaki stopnji zahtevnosti, kot je delovno mesto, za katero oseba kandidira, če je opravljala vsebinsko primerljive naloge. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja zahtevane izobrazbe za to delo. 

Znanje uporabe osebnega računalnika se dokazuje s potrdilom o udeležbi na tečaju pri ustrezni izobraževalni instituciji, spričevalom ECDL, z drugim ustreznim dokazilom ali s preizkusom znanja v postopku izbire.

Znanje tujega jezika se izkazuje s potrdilom o jezikovnem izobraževanju pri ustrezni izobraževalni instituciji (fotokopija spričevala, indeksa ali potrdilo šole), z dokazili o opravljenem izobraževanju v tujem jeziku, s potrdilom o udeležbi na strokovnih srečanjih, na katerih je kandidat uporabljal tuj jezik, ipd. 

Razpisna komisija bo strokovno usposobljenost kandidatov presojala na podlagi dokazil priloženih k prijavi, na podlagi razgovora s kandidati ter s pisnim ali praktičnim preverjanjem znanja, če bo ocenila, da je to potrebno. 

Delovno mesto je v skladu s Katalogom delovnih mest, funkcij in nazivov v javnem sektorju in na podlagi Kataloga delovnih mest v Cankarjevem domu uvrščeno v tarifni razred VII/1 in v plačni razred 17, z možnostjo napredovanja do 10 plačnih razredov, kar znese trenutno za 17 plačni razred osnovna bruto plača 1828,45 EUR in za 27 plačni razred 2576,02 EUR. 
[bookmark: _Hlk77778435]
Pisne prijave s pripadajočimi prilogami oddajte do vključno 12. 10. 2026.
· po pošti na naslov: Cankarjev dom, Prešernova cesta 10, 1000 Ljubljana. Prijava, poslana priporočeno po pošti, se šteje kot pravočasna, če je oddana na pošto zadnji dan roka za prijavo
ali na
· na e-naslov cd.vlozisce@cd-cc.si.


Kandidati bodo o izbiri pisno obveščeni v zakonsko določenem roku. Informacije T: (051) 451 981, Bojan Salobir.

V objavi zapisani izrazi v moški spolni slovnični obliki so uporabljeni kot nevtralni za ženske in moške. 








                                                                                                                                               Jure Novak 

